LA CIBERDELINQÜÈNCIA SERÀ EL TEMA DE LA CONFERÈNCIA DE MAIG D'UNISOCIETAT
Sin fecha

‘La ciberdelincuencia’ és la conferència, corresponent al mes de maig, dins del cicle de conferències de primavera que ofereix Unisocietat a l’Eliana”. La cita serà dimecres que ve, dia 20 de maig a les 19.00h en la Sala Múltiple del Centre municipal de persones adultes de l’Eliana (C/Rosers s/n).

La interessantíssima conferència serà a càrrec de Paz Lloria García, professora titular de Dret Penal en la Universitat de València i Codirectora del Màster en Dret i Violència de Gènere d’aquesta universitat.

Com la pròpia professora Lloria diu, “la generalització de l’ús de les noves tecnologies de la informació i la comunicació ha suposat una autèntica revolució en tots els àmbits però també en el món de la delinqüència. La major part de la ciutadania maneja de manera quotidiana instruments tecnològics que, a més, últimament s’han integrat en la telefonia mòbil, la qual cosa facilita la seua utilització en qualsevol moment i lloc i expandeix el que ja es denomina com a democratització de l’instrument digital”.

Aquest nou entorn, al costat de tots els avantatges que planteja, es constitueix d’igual manera com un mitjà ideal per a la comissió de delictes de tot tipus: no solament els denominats delictes informàtics, en sentit estricte, sinó també els delictes “clàssics” cobren nova vida en l’entorn tecnològic.